On teil öelda mõni lühike soov jõuludeks ja aastavahetuseks?  Ma soovin kõigile rahulikku meelt. Suhtuge paniköörmeediasse külmalt,  saades aru, et ka paanika võimaldab kellelgi teenida kasumit - aga see ei ole sinu kasum! See ei olnud kuidagi etteheide Eesti Ekspressile. Me oleme jõudnud uude arengufaasi, mis ei peaks enam olema niisugune meeletu rabelemise faas. Muidugi on meil palju tõsist tegemist, aga soovitan inimestele algaval aastal rohkem mõelda oma perele, oma lastele, kaasadele, oma vanematele. Mõelge rohkem oma tervisele! Kui oleme jõudnud oma elustandarditega vana Euroopa riikide lähedale, siis meie eluiga võiks samuti  sinna jõuda. See on me enda asi teha.  Peame realistlikult mõtlema - kui me ei suuda toota palju rohkem eestlasi, peaksime vähemalt omaenese elu tegema pikemaks.